Úrad vlády SR						 Na rokovanie vlády SR
Sekcia hospodárskej politiky					 dňa 24.10.2001
									 k číslu: 7027/2001
									 k bodu: 22

Stanovisko

k návrhu na zmenu prílohy Špecifikácia investičných nákladov k bodu C.1. uznesenia vlády slovenskej republiky č. 548/2001 z 13. júna 2001 k návrhu na poskytnutie podpory na dobudovanie priemyselného parku IGP Vráble

I.

	Materiál predkladá minister hospodárstva ako iniciatívny. Obsahuje predkladaciu správu, návrh záznamu, prílohy a komuniké.

	Dôvodom predloženia návrhu je upresnenie štruktúry Špecifikácie investičných nákladov vyvolané postupom budovania priemyselného parku IGP Vráble, ktoré spočíva v zmene štruktúry objektov vypustením objektu “sadové úpravy“ (8,1 mil. Sk) a zvýšení rozpočtových nákladov na realizáciu ostávajúcich objektov. Pôvodne vládou schválený objem podpory na dobudovanie parku IGP Vráble, vo výške 28,8 mil. Sk, ostáva nezmenený.

II.

	Materiál , vzhľadom na svoj charakter, nebol predmetom medzirezortného pripomienkového konania a prerokovania v Porade ekonomických ministrov vlády SR.

III.

	K predloženému materiálu nemáme vecné pripomienky.

S predloženým návrhom odporúčame súhlasiť a návrh Záznamu z rokovania vlády SR odporúčame upraviť takto:
Vláda
mení
znenie bodu C.1. uznesenia vlády SR č. 548/2001 k návrhu na poskytnutie podpory na dobudovanie priemyselného parku IGP Vráble takto:
C.1. na základe žiadosti Ministerstva  hospodárstva SR uvoľniť finančné       prostriedky zo štátneho rozpočtu na rok 2001 vo výške 28,8 mil. Sk z rozpočtovej kapitoly Všeobecná pokladničná správa do kapitoly Ministerstva hospodárstva SR pre mesto Vráble, ktoré ich použije na realizáciu technickej infraštruktúry priemyselného parku vo Vrábľoch podľa bodu 1. prílohy č. 1 materiálu (Suma rozpočtových prostriedkov).

Bratislava 19.10.2001